

**Referat LOM den 13.12.23 fra kl. 10.00-11.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 13.12.2023

**Sendes til:** LOM i Center for Psykiatri og Socialt Udsatte

1. **Godkendelse af dagsorden.** Godkendt.
2. **Godkendelse af referat.** Godkendt.
3. **Orientering fra Sektormed og Hovedmed (orientering ved Carsten Jensen og Britt Bertelsen – 10 min.).** Carsten Jensen orienterer om, at socialchef Runa Steenfeldt på sektormed startede med at informere om økonomien,

og at det samlede resultat fortsat udvikler sig negativt. Der er et stort pres på forsorgshjemene, hvilket presser centres økonomi.

Der bliver ansat en ny centerleder med virkning fra d. 1.2.24 og i forbindelse med det nye center, skal der i de kommende år bl.a. arbejdes med de byggerier, som er en del af SØP/Fingerplanen. Det nye center skal have en tæt kobling til de andre centre, og målgruppen for en del af centrets virke kan gå på tværs af centrene.

Så var der en temadrøftelse om kompetenceudvikling og den årlige arbejdsmiljødrøftelse, og der blev nedsat en arbejdsgruppe om fastholdelse af seniorer, og en arbejdsgruppe om kønsligestilling.

Sygefraværet er på vej ned, dog uden at nå de 10 dage pr. medarbejder pr. år, og hvis der er nogle erfaringer til yderligere at nedbringe sygefraværet, så imødeses dette. Det blev også drøftet, at Corona er på vej tilbage, så forholdsreglerne fra dengang med at tørre flader af og spritte fingre er stadig relevante. Hvis der er tvivlsspørgsmål ift. dette, kan man henvende sig til sygeplejerske Nynne Toftgaard fra SKO. Britt Bertelsen meldte sig til en arbejdsgruppe ift. kompetenceudvikling, rekruttering og tilknytning.

Fra Hovedmed orienterer Britt Bertelsen om, at der var en temadrøftelse om psykologisk tryghed, og at kende hinandens styrker og svagheder samt lave en god plan i fredstid. Ift. økonomien er der generelt et merforbrug ift. sygedagpenge og førtidspension. Derfor har man valgt at tilføre 10 mio. til det område.

1. **Orientering vedr. fondsansøgninger v. Tine Horn (orientering 15.min.).** Tine Horn orienterer om, at centret desværre ikke har fået pengene ift. VR-ansøgningen, men vil prøve at ansøge andre steder. Derudover er der kommet afslag på projektet om aflastningspladser.

Til juni bliver der 6 § 107 pladser, men altså ikke aflastningspladser. Tine Horn oplyser, at to fondsansøgninger er gået igennem, og centret har bl.a. fået 2,5 mio. til sociale mentorer. Rusmiddelcentret har også fået 3 mio. til udgående behandling ift. stofmisbrugere. Per Thuesen orienterer om, at de på Hjørnestenen er ved at lave en fondsansøgning ift. at ansætte en grønlandsk psykolog, der skal understøtte Housing First. Tine Horn oplyser i den forbindelse, at der er planlagt et møde med Aalborg Kommune, ift. hvordan de har grebet grønlænderindsatsen an.

1. **Orientering om strategisk retning de kommende år v. Tine Horn (orientering 10 min.)** Tine Horn orienterer om, at centrets strategiske retning er lagt ud fra strategi- og aftaleplanen, og det er den, som danner rammen for, hvordan vi bevæger os de kommende år. Vi er ikke ramt af besparelser, og er undtaget de 0,5 %, som de andre centre skal spare. Men det er blevet besluttet i ledergruppen, at der skal skæres ned på deltagelse i konferencer og forplejning i 2024.
2. **Orientering om arbejdsmiljødag i sektormed v. Britt Bertelsen og Tine Horn (orientering 10 min.):** Det ene store emne var omverdenspres og presse, et eksempel kunne være byggeriet Neptunhus, som er blevet stoppet, og hvordan der her kan opstå en udskamning af kommunen. I den forbindelse holdt kommunikationschef Karen Balling Radmer et oplæg om, hvordan man kan håndtere omverdenspres. I tilfælde af hetz, så skal man kontakte kommunikationsafdelingen, og man vælger også, hvilket lederniveau der håndterer sagen oplyser Tine Horn. Britt Bertelsen deler slideshowet fra Karen Balling Radmer med Felix Venndt, som sender ud til resten af LOM, hvis nogle vil tage temaet op på et teammøde eller personalemøde. Så var der et oplæg om pårørendesamarbejde og forskellige typer af pårørendesamarbejde, ift. hvornår er det godt, og hvornår er det skidt.
3. **Revidering og regodkendelse af stresspolitik v. Trine Juel og Malene Rude (orientering 5 min.):** Stresspolitikken regodkendes d. 11.12.23.
4. **Status på retningslinje vedr. krænkende handlinger, mobning og seksuel chikane v. Trine Juel (10 min.):** Trine Juel tog det med retningslinjer op på Sektormed i sidste uge og det forvirrende i, at der ligger retningslinjer på de forskellige niveauer, når nu de overordnede retningslinjer og politikker kommer fra Hovedmed og Sektormed. Runa Steenfeldt kom i den forbindelse med rådet om at gøre det så enkelt som muligt. Trine Juel oplyser, at det derfor er blevet besluttet, at der ikke kommer nogen retningslinje om krænkende handlinger, mobning og seksuel chikane i LOM, men der tages udgangspunkt i den fra Hovedmed og emnet drøftes ud fra denne. Hvis der bliver behov for at lave lokale tilføjelser til nogle andre retningslinjer fra Hovedmed, så har man selvfølgelig mulighed for at gøre det på LOM eller i LMU, hvis det enkelte MED-udvalg ønsker dette.

Derudover kommer Trine Juel med en forespørgsel til Britt Bertelsen, som sidder i Hovedmed, om at tage evt. nye retningslinjer og politikker op til drøftelse på LOM, når der kommer noget nyt. Det gør Britt Bertelsen gerne.

1. **Evt. LOM-møder i 2024 til endelig bekræftelse fra LOM-medlemmerne:**

LOM onsdag d. 13.3.24 fra kl. 13-15

LOM tirsdag d. 25.6.24 fra kl. 13-15

LOM onsdag d. 09.10.24 fra kl. 13-15

LOM tirsdag d. 10.12.24 fra kl. 13-15

Alle LOM-møder for 2024 godkendes, og alle LOM-møder i 2024 afholdes i lokale 9 (det store mødelokale) i Psykiatriens Hus. Der er enighed blandt LOM-medlemmerne om, at det ikke giver mening at mødes til formøderne, da suppleanterne ikke prioriterer at deltage og LOM-medlemmerne også bruger ekstra tid på dette, så Felix Venndt skriver til Birthe Sørensen om at aflyse formøderne i 2024.

1. **Emner til kommende møder:** Der besluttes at gøre emnet senfølger efter seksuelle overgreb til en temadrøftelse på det første LOM-møde i marts 2024 samt punktet om vold, mobning og chikane tages også på i marts. Derudover vil emnet kønsligestilling komme på 2. LOM-møde i 2024, når arbejdsgruppen har en temadrøftelse klar.